ΑΠΟΦΑΣΕΙΣ
Αριθμ. απόφ. 121
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Στρατηγικές Αναπτυξιακής
και Εφηβικής Υγείας» («MSc in Strategies of
Developmental and Adolescent Health»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141), για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16.2.2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189), και ιδίως τα άρθρα 14 και 15,
7. την υπό στοιχεία Φ5/89656/Β3/13.8.2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
8. την υπ’ αρ. 1432/20.1.2023 (Β’ 392) απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ,
9. την υπ’ αρ. 875/9.7.2018 απόφαση της Συγκλήτου
του ΕΚΠΑ με την οποία επανιδρύθηκε το ΠΜΣ «Στρατηγικές Αναπτυξιακής και Εφηβικής Υγείας» (Β’ 3825),
10. την υπ’ αρ. 617/13.4.2021 απόφαση της Συγκλήτου του ΕΚΠΑ με την οποία εγκρίθηκε ο κανονισμός του
ΠΜΣ «Στρατηγικές Αναπτυξιακής και Εφηβικής Υγείας»
(Β’ 1777),
11. την υπ’ αρ. 1148/5.5.2022 απόφαση της Συγκλήτου
του ΕΚΠΑ με την οποία εγκρίθηκε η τροποποίηση του
Κανονισμού του ΠΜΣ «Στρατηγικές Αναπτυξιακής και
Εφηβικής Υγείας» (Β’ 2466),
12. το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 25.1.2024),
13. το απόσπασμα πρακτικού της Συγκλήτου του ΕΚΠΑ
(12η συνεδρία 27.3.2024),
14. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού Προγράμματος Μεταπτυχιακών Σπουδών της Ιατρικής Σχολής του ΕΚΠΑ με
τίτλο «Στρατηγικές Αναπτυξιακής και Εφηβικής Υγείας»
(«MSc in Strategies of Developmental and Adolescent
Health») από το ακαδημαϊκό έτος 2023-2024, σύμφωνα
με τις διατάξεις του ν. 4957/22 και τον Κανονισμό Μεταπτυχιακών και Διδακτορικών Σπουδών του ΕΚΠΑ, ως
ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του ΠΜΣ «Στρατηγικές Αναπτυξιακής και
Εφηβικής Υγείας» είναι η παροχή υψηλού επιπέδου μεταπτυχιακής εκπαίδευσης στο επιστημονικό πεδίο των
«Στρατηγικές Αναπτυξιακής και Εφηβικής Υγείας».
Ο μεταπτυχιακός τίτλος παρέχεται από την Ιατρική
Σχολή του Εθνικού και Καποδιστριακού Πανεπιστημίου
Αθηνών.
1.2 Το ΠΜΣ οδηγεί στην απονομή Διπλώματος Μεταπτυχιακών Σπουδών στις «Στρατηγικές Αναπτυξιακής και
Εφηβικής Υγείας» μετά την πλήρη και επιτυχή ολοκλήρωση των σπουδών με βάση το πρόγραμμα σπουδών
στις εξής ειδικεύσεις:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2498
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
1. «Αναπτυξιακή και Εφηβική Ιατρική και Ανάπτυξη Υπηρεσιών Υγείας για Παιδιά και Εφήβους» («Developmental
Adolescent Medicine and Development of Health
Services for children and adolescents») (120 ECTS).
2. «Εκπαίδευση-Ψυχοκοινωνική Υγεία και Ανάπτυξη Υπηρεσιών για Παιδιά και Εφήβους» («Education-
Psychosocial Health and Development of Services for
Children and Adolescents») (120 ECTS).
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4. Οι απόφοιτοι του ΠΜΣ θα μπορούν:
1. Να έχουν θεωρητικές γνώσεις γύρω από τα χαρακτηριστικά γνωρίσματα και τις ιδιαιτερότητες της παιδικής
και εφηβικής ηλικίας.
2. Να έχουν εξειδίκευση στην προσαρμογή της ηλικιακής ομάδας παιδιών και εφήβων στο σχολικό πλαίσιο.
3. Να προσεγγίζουν επιστημονικά και ολιστικά το παιδί
και τον/την έφηβο/η και να προσφέρουν ουσιαστική
στήριξη στις περιόδους αυτές της ζωής.
4. Να πλαισιώνουν, οργανώνουν και να συντονίζουν
υπηρεσίες αναπτυξιακής και εφηβικής υγείας.
5. Να αξιολογούν το επίπεδο και την ποιότητα των παρεχόμενων υπηρεσιών προς τα παιδιά και τους εφήβους
στο πλαίσιο ομάδων-δομών.
6. Να κατέχουν αποτελεσματικές δεξιότητες επικοινωνίας με το παιδί, τον/την έφηβο/η, όσο και με το οικο-
γενειακό περιβάλλον, προκειμένου να επιτυγχάνεται η
καλύτερη δυνατή αντιμετώπιση των θεμάτων σε πνεύμα
κατανόησης και συνεργασίας.
7. Να αντιμετωπίζουν επιτυχώς τις ιδιαίτερες επαγγελματικές δυσκολίες, τις απογοητεύσεις και το ψυχικό
φορτίο που συνεπάγεται το λειτούργημά τους.
8. Να αναζητούν διαρκώς νέους τρόπους βελτίωσης
των υπηρεσιών που προσφέρουν σε επιστημονικό επίπεδο.
9. Να συμβάλλουν στην ενημέρωση και στήριξη των
συγκεκριμένων ηλικιακών ομάδων και της οικογένειας
με στόχο την πρόληψη νοσογόνων καταστάσεων.
10. Να αυτενεργούν και να επιδεικνύουν πρωτοτυπία
στην επίλυση επιστημονικών προβλημάτων.
11. Να συνεργάζονται σε διεπιστημονικές ομάδες και
να ανταλλάσσουν απόψεις και ιδέες για την παραγωγή
νέας γνώσης.
12. Να σχεδιάζουν προγράμματα παρέμβασης λαμβάνοντας υπόψη τα συγκεκριμένα χαρακτηριστικά των
ηλικιακών ομάδων.
13. Να δρουν αυτόνομα σε επαγγελματικό επίπεδο.
14. Να διαθέτουν γνώσεις και ικανότητες στην επιστημονική έρευνα που επιτρέπουν τόσο την παραγωγή
επιστημονικού έργου, όσο και την κριτική αποτίμηση της
ποιότητας του και την αξιοποίηση των αποτελεσμάτων
του.
15. Να μελετούν το ελληνικό πλαίσιο και να αναλύουν
τα ζητήματα που τίθενται κατανοώντας τις ιδιαιτερότητες της ελληνικής κοινωνίας και τους παράγοντες που
τις αναδεικνύουν.
16. Να επιχειρηματολογούν με σαφήνεια και με ακρίβεια στον γραπτό και προφορικό λόγο και να συγγρά-
φουν εργασίες με ακαδημαϊκή δομή και περιεχόμενο.
17. Να συμμετέχουν ενεργά στην έρευνα στον αναπτυσσόμενο κλάδο της αναπτυξιακής και εφηβικής υγεί-
ας, καθώς επίσης και της σχολικής ψυχολογίας.
18. Να αναπτύσσουν δεξιότητες εφαρμογής θεωριών
και μεθόδων έρευνας, ώστε να διεξάγουν και να αναπτύσσουν τη δική τους έρευνα.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του ΠΜΣ σύμφωνα
με τον ν. 4957/2022 είναι:
2.1. Σε επίπεδο Ιδρύματος αρμόδια όργανα είναι η
Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1. Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2. Η Συντονιστική Επιτροπή (ΣΕ)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο ΠΜΣ «Στρατηγικές Αναπτυξιακής και Εφηβικής
Υγείας» γίνονται δεκτοί πτυχιούχοι Πανεπιστημίων ή Τ.Ε.Ι
συναφούς γνωστικού αντικειμένου (Τμήματα Επιστημών
Υγείας, Ψυχολογίας, καθώς και άλλων Ανθρωπιστικών,
Παιδαγωγικών, Κοινωνικών, Οικονομικών και Πολιτικών
Επιστημών) της ημεδαπής ή αντίστοιχων Τμημάτων αναγνωρισμένων ομοταγών Ιδρυμάτων της αλλοδαπής.
3.2 Το ΠΜΣ «Στρατηγικές Αναπτυξιακής και Εφηβικής Υγείας» θα δέχεται τριάντα πέντε (35) φοιτητές ανά
ακαδημαϊκό έτος, και προγραμματίζεται να απασχολεί
περίπου εβδομήντα (70) συνολικά διδάσκοντες, 60%
τουλάχιστον από την Ιατρική Σχολή του ΕΚΠΑ και 40%
από Πανεπιστήμια και Ερευνητικά Κέντρα της ημεδαπής
και της Αλλοδαπής.
Αυτό αντιστοιχεί σε έναν (1) διδάσκοντα ανά έναν (1)
φοιτητή.
3.3 Σημειώνεται ότι ο μέγιστος αριθμός μεταπτυχιακών
φοιτητών στα ΠΜΣ της Ιατρικής Σχολής είναι περίπου
3.190 ανά έτος σε σχέση και με τον αριθμό των περίπου
2.157 προπτυχιακών φοιτητών ανά έτος και των 572 μελών ΔΕΠ της Ιατρικής Σχολής του ΕΚΠΑ.
Τα ανωτέρω στοιχεία δίνονται κατά προσέγγιση και
ανταποκρίνονται στα δεδομένα του έτους σύνταξης του
Κανονισμού.
3.4 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.5 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
ΤΡΟΠΟΣ ΕΙΣΑΓΩΓΗΣ
4.1. Η επιλογή των φοιτητών/τριών γίνεται σύμφωνα
με την ισχύουσα νομοθεσία, τον Κανονισμό Μεταπτυχιακών και Διδακτορικών Σπουδών και τις προβλέψεις
του παρόντος Κανονισμού.
4.2. Κάθε Μάιο, με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται στην
ιστοσελίδα του ΠΜΣ και του Ιδρύματος προκήρυξη για
την εισαγωγή μεταπτυχιακών φοιτητών/τριών στο ΠΜΣ.
Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του ΠΜΣ, σε προθεσμία
που ορίζεται κατά την προκήρυξη και μπορεί να παραταθεί με απόφαση της Συνέλευσης της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
4.4. Απαραίτητα δικαιολογητικά είναι:
1. Αίτηση Συμμετοχής.
2. Βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών.
4. Δημοσιεύσεις σε περιοδικά με κριτές, εάν υπάρχουν.
5. Αποδεικτικά επαγγελματικής ή ερευνητικής δραστηριότητας, εάν υπάρχουν.
6. Φωτοτυπία δύο όψεων της αστυνομικής ταυτότητας.
7. Δύο συστατικές επιστολές.
8. Πιστοποιητικό γλωσσομάθειας αγγλικής γλώσσας:
Καλή γνώση B2.
9. Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις υποψηφίους/ες με τίτλο σπουδών από
ιδρύματα της αλλοδαπής, που δεν προσκομίζουν πιστοποιητικό αναγνώρισης ακαδημαϊκού τίτλου σπουδών
από τον Δ.Ο.Α.Τ.Α.Π., ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση
τόπου σπουδών, η οποία εκδίδεται και αποστέλλεται
από το πανεπιστήμιο της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια,
ο τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6. Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου σε ποσοστό 20%.
- Πιστοποιημένη γνώση αγγλικής γλώσσας σε ποσοστό 15%.
- Δημοσιεύσεις ή και επιστημονικές εργασίες σε ποσοστό 10 %.
- Παρακολούθηση συναφών συνεδρίων, σεμιναρίων,
εκπαιδευτικών προγραμμάτων κ.λπ. σε ποσοστό 5%.
- Επαγγελματική ή διδακτική εμπειρία σε ποσοστό 15%.
- Συστατικές επιστολές σε ποσοστό 10%.
- Προφορική συνέντευξη σε ποσοστό 25%.
4.7. Η Ε.Ε.Μ.Φ. αναλαμβάνει την αξιολόγηση των υποψηφίων μεταπτυχιακών φοιτητών και τους κατατάσσει
κατά σειρά επιτυχίας. Η αξιολόγηση βασίζεται στα κριτήρια που αναφέρονται στον παρόντα Κανονισμό. Με
βάση τα συνολικά κριτήρια, η ΣΕ μετά την εισήγηση της
Ε.Ε.Μ.Φ. καταρτίζει τον Πίνακα αξιολόγησης των φοιτητών και τον καταθέτει προς έγκριση στη Συνέλευση.
Οι επιτυχόντες θα πρέπει να εγγραφούν στη Γραμματεία του ΠΜΣ εντός επτά (7) ημερών από την απόφαση
της Συνέλευσης της Ιατρικής Σχολής.
Σε περίπτωση ισοβαθμίας γίνονται δεκτοί οι ισοβαθμήσαντες ως υπεράριθμοι, σε ποσοστό που δεν υπερβαί-
νουν το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Ενστάσεις επί της διαδικασίας επιλογής υποψηφίων
Μεταπτυχιακών Φοιτητών είναι δυνατόν να κατατεθούν
σε προθεσμία επτά (7) εργάσιμων ημερών από την ανακοίνωση των αποτελεσμάτων επιλογής. Οι ενστάσεις εξε-
τάζονται από τα αρμόδια όργανα του ΕΚΠΑ.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1. Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2. Ο ανώτατος επιτρεπόμενος χρόνος ολοκλήρωσης
των σπουδών ορίζεται στα έξι (6) ακαδημαϊκά εξάμηνα
για αποδεδειγμένους και σημαντικούς λόγους έπειτα
από αίτηση του μεταπτυχιακού φοιτητή στη Συντονιστική Επιτροπή και απόφαση της Συνέλευσης της Ιατρικής
Σχολής.
5.3. Ο μεταπτυχιακός φοιτητής με αίτησή του μπορεί να ζητήσει αιτιολογημένα αναστολή φοίτησης, για
αποδεδειγμένα σοβαρούς λόγους, μόνο μία φορά και
δεν μπορεί να είναι μεγαλύτερης διάρκειας των δύο (2)
ακαδημαϊκών εξαμήνων ούτε μικρότερης διάρκειας του
ενός (1) εξαμήνου. Η άδεια χορηγείται με απόφαση της
Συνέλευσης της Ιατρικής Σχολής έπειτα από εισήγηση
της συντονιστικής επιτροπής.
Τα εξάμηνα αναστολής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το ΠΜΣ ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης στο
χειμερινό εξάμηνο, δύναται να μεταφερθεί στο εαρινό,
με απόφαση της Συνέλευσης της Ιατρικής Σχολής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
6.2 Για την απόκτηση ΔΜΣ απαιτούνται συνολικά:
1. εκατόν είκοσι (120) πιστωτικές μονάδες (ECTS)
για την Ειδίκευση: «Αναπτυξιακή και Εφηβική Ιατρική και Ανάπτυξη Υπηρεσιών Υγείας για Παιδιά και
Εφήβους» («Developmental Adolescent Medicine
and Development of Health Services for children and
adolescents») και
2. εκατόν είκοσι (120) ECTS για την Ειδίκευση: «Εκπαίδευση-Ψυχοκοινωνική Υγεία και Ανάπτυξη Υπηρεσι-
ών για Παιδιά και Εφήβους» («Education-Psychosocial
Health and Development of Services for Children and
Adolescents»).
6.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η Ελληνική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, κ.ά.
καθώς και σε εκπόνηση μεταπτυχιακής διπλωματικής
εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης
και με μέσα εξ αποστάσεως εκπαίδευσης σύμφωνα με
την ισχύουσα νομοθεσία.
6.7 Το ενδεικτικό πρόγραμμα των μαθημάτων ανά ειδίκευση διαμορφώνεται ως εξής:
1. Ειδίκευση: Αναπτυξιακή και Εφηβική Ιατρική και
Ανάπτυξη Υπηρεσιών Υγείας για Παιδιά και Εφήβους
(Developmental Adolescent Medicine and Development
of Health Services for children and adolescents)
Α΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Βασικές Αρχές Δημόσιας Υγείας Ι
Ανάπτυξη και Συμπεριφορά Παιδιού και Εφήβου
Βασικές Αρχές Επιδημιολογίας και Μεθοδολογίας της
Έρευνας
Παιδιά, Έφηβοι και ΜΜΕ - Διαδίκτυο
Σύνολο
Β΄ Εξάμηνο
Μαθήματα Υποχρεωτικά
Διδ. ώρες/εβδ
ECTS
Βασικές Αρχές Δημόσιας Υγείας II
Αναπτυξιολογία Παιδιού και Εφήβου
Ψυχική Υγεία Παιδιού και Εφήβου
Κοινωνικές Επιστήμες και Υγεία
Σύνολο
Γ΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Αναπτυξιακή και Εφηβική Ιατρική
Επικοινωνία και Ανάπτυξη Υπηρεσιών Υγείας για Παιδιά και Εφήβους
Πρακτική Άσκηση
Σύνολο
Δ΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Στρατηγικές Ανάπτυξης της Υγείας Παιδιών και Εφήβων –
Παρεμβάσεις/ Έρευνα
Εκπόνηση μεταπτυχιακής διπλωματικής εργασίας
Σύνολο
2. Ειδίκευση: Εκπαίδευση - Ψυχοκοινωνική Υγεία και Ανάπτυξη Υπηρεσιών για Παιδιά και Εφήβους (Education Psychosocial Health and Development of Services for Children and Adolescents)
Α΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Βασικές Αρχές Δημόσιας Υγείας Ι
Ανάπτυξη και Συμπεριφορά Παιδιού και Εφήβου
Βασικές Αρχές Επιδημιολογίας και Μεθοδολογίας της
Έρευνας
Παιδιά, Έφηβοι και ΜΜΕ - Διαδίκτυο
Σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
Β΄ Εξάμηνο
Μαθήματα Υποχρεωτικά
Διδ. ώρες/ εβδ.
ECTS
Βασικές Αρχές Δημόσιας Υγείας II
Αναπτυξιολογία Παιδιού και Εφήβου
Ψυχική Υγεία Παιδιού και Εφήβου
Κοινωνικές Επιστήμες και Υγεία
Σύνολο
Γ΄ Εξάμηνο
Μαθήματα Υποχρεωτικά
Διδ. ώρες/ εβδ.
ECTS
Εκπαιδευτική Ψυχολογία και Ψυχοκοινωνική Υγεία
Παιδιού και Εφήβου
Επικοινωνία και Ανάπτυξη Υπηρεσιών Πρόληψης και Παρέμβασης για
Παιδιά και Εφήβους σε εκπαιδευτικά
πλαίσια
Πρακτική Άσκηση
Σύνολο
Δ΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Στρατηγικές Ανάπτυξης της Υγείας Παιδιών και Εφήβων Παρεμβάσεις/ Έρευνα
Εκπόνηση μεταπτυχιακής διπλωματικής εργασίας
Σύνολο
Β. Περιεχόμενο/Περιγραφή μαθημάτων
1. Ειδίκευση: Αναπτυξιακή και Εφηβική Ιατρική και
Ανάπτυξη Υπηρεσιών Υγείας για Παιδιά και Εφήβους
σύμφωνα με τις κατευθυντήριες οδηγίες του Π.Ο.Υ.
(Developmental Adolescent Medicine and Development
of Health Services for children and adolescents)
Α’ Εξάμηνο - Περιγραφή μαθημάτων
Βασικές Αρχές Δημόσιας Υγείας Ι
Στο μάθημα αυτό προσεγγίζονται οι Βασικές Αρχές
Δημόσιας Υγείας σχετικά με τα παιδιά και τους εφήβους
κατά τον Παγκόσμιο Οργανισμό Υγείας (Π.Ο.Υ), η υγεία
του Ελληνικού Πληθυσμού, ο ρόλος της Πρόληψης και
της Αγωγής Υγείας, ειδικά θέματα Πρόληψης στην παιδική ηλικία και εφηβεία, οι συμπεριφορές υψηλού κιν-
δύνου, οι συμπεριφορές εξάρτησης. Περιγράφεται και
διδάσκεται ο τρόπος λειτουργίας των «φιλικών» για εφήβους/νέους υπηρεσιών κατά τον Π.Ο.Υ. (youth friendly)
και τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμφωνα με το
εργαλείο CASEL ανεξαρτήτως ειδικότητος.
Ανάπτυξη και Συμπεριφορά Παιδιού και Εφήβου
Η ύλη του μαθήματος περιλαμβάνει την ανάπτυξη του
παιδιού και εφήβου, την ψυχολογική και εκπαιδευτική
της αξιολόγηση, τη φυσιολογική αύξηση, τις διατροφικές ανάγκες του παιδιού και εφήβου, την εικόνα του
σώματος κατά την εφηβεία, τις διαταραχές πρόσληψης
τροφής, διαταραχές αύξησης και ενήβωσης, την υπερβαρότητα και παχυσαρκία στην παιδική ηλικία και εφηβεία,
καθώς επίσης αναπτυξιακά θέματα που άπτονται της
ψυχοδερματολογίας, της γενετικής και επιγενετικής, τις
ιδιαιτερότητες παιδιών και εφήβων με καρκίνο, καθώς
επίσης την έννοια της μετάβασης (transition). Επίσης,
μελετώνται ζητήματα αναφορικά με ψυχοεκπαιδευτικές
παρεμβάσεις αντιμετώπισης δυσκολιών συμπεριφοράς
και ψυχοκοινωνικής προσαρμογής παιδιών και εφήβων
σε σχολικό και οικογενειακό πλαίσιο.
Βασικές Αρχές Επιδημιολογίας και Μεθοδολογίας της
Έρευνας
Στο μάθημα αυτό διερευνώνται ζητήματα μεθοδολογίας επιστημονικής έρευνας (ποσοτικές και ποιοτικές μέ-
θοδοι διδάσκονται οι τύποι επιδημιολογικών μελετών, οι
επιδημιολογικοί δείκτες και στατιστικά μέτρα, οι βιβλιογραφικές βάσεις δεδομένων, οι περιγραφικές Επιδημιο-
λογικές μελέτες, οι μελέτες ασθενών-μαρτύρων, οι προοπτικές μελέτες, η έννοια των συστηματικών σφαλμάτων,
οι γενικές αρχές σχεδιασμού κλινικών μελετών, οι βασικοί
τύποι στατιστικών αναλύσεων (απαραμετρικές μέθοδοι,
παραμετρικές μέθοδοι και πολυμεταβλητή ανάλυση),
η κλινική επιδημιολογία, η συστηματική ανασκόπηση
και η μετά-ανάλυση.
Παιδιά, Έφηβοι και ΜΜΕ - Διαδίκτυο
Στο μάθημα αυτό οι φοιτητές διδάσκονται την έννοια
του Ψηφιακού πολίτη κατά τη χρήση τεχνολογίας, το
Δημιουργικό Διαδίκτυο στην Εκπαίδευση και τον Πολιτισμό, τη διαδικτυακή εξάρτηση, τα κοινωνικά δίκτυα
στην παιδική ηλικία και την εφηβεία, τις διαδικτυακές
Συμπεριφορές Υψηλού Κινδύνου, νομικά ζητήματα σχετικά με διαδικτυακές συμπεριφορές υψηλού κινδύνου,
τη σχέση του Διαδικτύου με τη σεξουαλικότητα και την
εκπαίδευση γονέων για τις διαδικτυακές συμπεριφορές
υψηλού κινδύνου.
Β’ Εξάμηνο- Περιγραφή μαθημάτων
Βασικές Αρχές Δημόσιας Υγείας II
Η ύλη του μαθήματος περιλαμβάνει την εξέταση θεμάτων δημόσιας υγείας των παιδιών και εφήβων, το ρόλο
της Πρόληψης και της Αγωγής Υγείας, την επιδημία του
HIV σε παιδιά και εφήβους, την εφηβική εγκυμοσύνη και
τις επιλογές αντισύλληψης, τις νέες τάσεις στους εμβολιασμούς και τα σεξουαλικώς μεταδιδόμενα νοσήματα.
Διδάσκεται διαδραστικά (role plays, quiz, εξομοίωση
συνθηκών κ.τ.λ.) ο τρόπος λειτουργίας των «φιλικών»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
για εφήβους/νέους υπηρεσιών κατά τον Π.Ο.Υ. (youth
friendly) και τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμ-
φωνα με το εργαλείο CASEL ανεξαρτήτως ειδικότητος.
Αναπτυξιολογία Παιδιού και Εφήβου
Το μάθημα εξετάζει τις βασικές αρχές αναπτυξιολογίας, και αναπτυξιακής ψυχολογίας, τη φυσιολογική ψυ-
χοσωματική ανάπτυξη, ενώ εστιάζει σε θέματα όπως η
αξιολόγηση και αντιμετώπιση δυσκολιών μάθησης, η
αξιολόγηση των νοητικών λειτουργιών παιδιών και εφήβων, η ψυχοκοινωνική προσαρμογή σε σχολικές μονάδες
γενικής και ειδικής αγωγής. Παράλληλα μελετώνται, η
αναπτυξιακή καθυστέρηση, ειδικές μαθησιακές δυσκολίες, καθυστέρηση λόγου, γλωσσικές διαταραχές, διατα-
ραχές συμπεριφοράς, αυτιστικού τύπου διαταραχές, διαταραχή ελλειμματικής προσοχής - υπερκινητικότητας,
νοητική υστέρηση, το χαρισματικό παιδί και έφηβος,
διαταραχές κινητικών δεξιοτήτων, αναπτυξιακά προβλήματα πρόωρων παιδιών, αναπτυξιακά προβλήματα
παιδιών και εφήβων με χρόνια νοσήματα. Διερευνώνται
ζητήματα συμβουλευτικής και επαγγελματικού προσανατολισμού σε ενταξιακά εκπαιδευτικά προγράμματα
και πλαίσια.
Ψυχική Υγεία Παιδιού και Εφήβου
Το μάθημα προσεγγίζει τον ισχυρό αντίκτυπο του
Stress στην ανάπτυξη παιδιού και εφήβου, τη λειτουργία
του ανθρώπινου εγκεφάλου, τα συστήματα ανταμοιβής
του ανθρώπινου εγκεφάλου στην παιδική και εφηβική
ηλικία, τη διαμόρφωση ταυτότητας, την ανάπτυξη προσωπικότητας σε παιδιά και εφήβους, χαρακτηριολογικές
δυσκολίες σε παιδιά και εφήβους, διαταραχές άγχους,
καταθλιπτικό συναίσθημα και παιδική ηλικία/εφηβεία,
διαταραχές προσωπικότητας και εφηβεία, νευροαναπτυξιακές διαταραχές διερεύνηση αυτοκαταστροφικής
συμπεριφοράς, αυτοκτονικές και πάρα-αυτοκτονικές συμπεριφορές, βία και επιθετική συμπεριφορά, διαχείριση
της απώλειας - διαζύγιο γονέων, και την κρίση σχέσεων.
Μελετώνται επίσης, θέματα που αφορούν τη σύνδεση
σχολείου οικογένειας, όπως η συμβουλευτική παιδιών
και γονέων παιδιών, με ή χωρίς ειδικές ανάγκες, η συμβουλευτική και διαλεκτική συμβουλευτική στο σχολείο
και την οικογένεια.
Κοινωνικές Επιστήμες και Υγεία
Η ύλη του μαθήματος περιλαμβάνει θέματα που αφορούν στις εφαρμογές της κοινωνικής και διαπολιτισμικής
ψυχολογίας στη σχολική κοινότητα. Πιο συγκεκριμένα,
μελετώνται οι έννοιες του κοινωνικοοικονομικού επιπέδου, τον αντίκτυπο της κρίσης στην υγεία των παιδιών
και των εφήβων, τα δικαιώματα του παιδιού και του εφήβου, τη δυναμική της οικογένειας, δεξιότητες ζωής, τον
ελεύθερο χρόνο, τον επαγγελματικό προσανατολισμό,
την κοινωνική - συναισθηματική μάθηση, νομικά και ηθικά διλήμματα, την παιδική και εφηβική παραβατικότητα,
μορφές κακοποίησης - παραμέλησης, τη σεξουαλική εκμετάλλευση, το trafficking και ειδικά θέματα προσφύγων,
μεταναστών και αστέγων.
Γ’ Εξάμηνο- Περιγραφή μαθημάτων
Αναπτυξιακή και Εφηβική Ιατρική
Η ύλη του μαθήματος περιλαμβάνει την διάγνωση και
θεραπευτική προσέγγιση εξειδικευμένα στις ιδιαίτερες
ανάγκες της ψυχοκοινωνικής εξέλιξης, καθώς επίσης της
ηλικιακής ομάδας της εφηβείας, Εξετάζεται η αύξηση και
ανάπτυξη και διαταραχές αυτών, η ψυχοκοινωνική και
γνωστική ανάπτυξη, η Εφηβική Γυναικολογία, η ΠαιδικήΕφηβική Ενδοκρινολογία, η Παιδική-Εφηβική Δερματο-
λογία, τα λοιμώδη νοσήματα, ογκολογικά και αιματολογικά προβλήματα, Αλλεργιολογία και Πνευμονολογία.
Επικοινωνία και Ανάπτυξη Υπηρεσιών Υγείας για Παιδιά και Εφήβους
Το μάθημα εστιάζει στην ανάπτυξη υπηρεσιών οι οποίες προσεγγίζουν επιστημονικά και ολιστικά το παιδί και
τον έφηβο και να προσφέρουν ουσιαστική υποστήριξη
στην περίοδο αυτή της ζωής τους. Στόχος είναι οι φοιτητές να πλαισιώνουν, οργανώνουν και συντονίζουν
υπηρεσίες αναπτυξιακής και εφηβικής υγείας. Δίνεται
έμφαση στις αποτελεσματικές δεξιότητες επικοινωνίας
τόσο με το παιδί και τον έφηβο/η όσο και με το οικογενειακό του περιβάλλον, που συχνά συμπάσχει, προκειμένου
να επιτυγχάνεται η καλύτερη δυνατή αντιμετώπιση του
προβλήματος από τις υπηρεσίες.
Πρακτική Άσκηση
Στόχος με την ολοκλήρωση της πρακτικής άσκησης
είναι:
1. Να έχουν εξειδίκευση στην προσαρμογή της ηλικιακής ομάδας παιδιών και εφήβων στο σχολικό πλαίσιο.
2. Να αναπτύσσουν τεχνικές κοινωνικής-συναισθηματικής ενδυνάμωσης (social-emotional empowerment)
και δεξιοτήτων ζωής (life skills) που ενδυναμώνουν και
βοηθούν στην κατάκτηση ανθεκτικότητας (resilience).
3. Να προσεγγίζουν επιστημονικά και ολιστικά το παιδί, τον/την έφηβο/η και την οικογένεια και να προσφέ-
ρουν ουσιαστική στήριξη στις περιόδους αυτές της ζωής.
4. Να πλαισιώνουν, οργανώνουν και να συντονίζουν
υπηρεσίες αναπτυξιακής και εφηβικής υγείας σύμφωνα
με τον τρόπο λειτουργίας των «φιλικών» για εφήβους/
νέους υπηρεσιών κατά τον Π.Ο.Υ. (youth friendly) και
τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμφωνα με το
εργαλείο CASEL ανεξαρτήτως ειδικότητος, σύμφωνα με
όσα έχουν διδαχθεί στη θεωρητική τους εκπαίδευση.
5. Να αξιολογούν το επίπεδο και την ποιότητα των παρεχόμενων υπηρεσιών προς τα παιδιά και τους εφήβους
στο πλαίσιο ομάδων-δομών.
6. Να κατέχουν αποτελεσματικές δεξιότητες επικοινωνίας με το παιδί, τον/την έφηβο/η, όσο και με το οικο-
γενειακό περιβάλλον, προκειμένου να επιτυγχάνεται η
καλύτερη δυνατή αντιμετώπιση των θεμάτων σε πνεύμα
κατανόησης και συνεργασίας.
7. Να αντιμετωπίζουν επιτυχώς τις ιδιαίτερες επαγγελματικές δυσκολίες, τις απογοητεύσεις και το ψυχικό
φορτίο που συνεπάγεται το λειτούργημά τους.
8. Να αναζητούν διαρκώς νέους τρόπους βελτίωσης
των υπηρεσιών που προσφέρουν σε επιστημονικό επίπεδο.
9. Να συμβάλλουν στην ενημέρωση και στήριξη των
συγκεκριμένων ηλικιακών ομάδων και της οικογένειας
με στόχο την πρόληψη νοσογόνων καταστάσεων.
10. Να αυτενεργούν και να επιδεικνύουν πρωτοτυπία
στην επίλυση επιστημονικών προβλημάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
11. Να συνεργάζονται σε διεπιστημονικές ομάδες και
να ανταλλάσσουν απόψεις και ιδέες για την παραγωγή
νέας γνώσης.
12. Να σχεδιάζουν προγράμματα παρέμβασης λαμβάνοντας υπόψη τα συγκεκριμένα χαρακτηριστικά των
ηλικιακών ομάδων.
13. Να δρουν αυτόνομα σε επαγγελματικό επίπεδο.
14. Να διαθέτουν γνώσεις και ικανότητες στην επιστημονική έρευνα που επιτρέπουν τόσο την παραγωγή
επιστημονικού έργου, όσο και την κριτική αποτίμηση της
ποιότητας του και την αξιοποίηση των αποτελεσμάτων
του.
Στο πλαίσιο της πρακτικής κλινικής άσκησης αξιοποιείται πρότυπη Δομή Εφηβικής Υγείας/Ιατρικής
(ΔΟΜ.Ε.Υ.Ι.), «φιλική» για εφήβους/νέους σύμφωνα με
τις κατευθυντήριες οδηγίες του Παγκόσμιου Οργανισμού
Υγείας (Π.Ο.Υ.) όπου θα εφαρμόζονται τα πρωτόκολλα
Κοινωνικής και Συναισθηματικής Ενδυνάμωσης (ΚΣΕ)/
Δεξιοτήτων Ζωής (ΔΖ) σύμφωνα με το εργαλείο CASEL
ανεξαρτήτως ειδικότητος.
Δ’ Εξάμηνο- Περιγραφή μαθημάτων
Στρατηγικές Ανάπτυξης της Υγείας του Παιδιού και του
Εφήβου - Παρεμβάσεις/Έρευνα
Το μάθημα αυτό επικεντρώνεται στις στρατηγικές
Ανάπτυξης Παρεμβάσεων και Έρευνας για την παιδική
και εφηβική ηλικία. Στόχος είναι οι φοιτητές να πλαισιώνουν, οργανώνουν και συντονίζουν αντίστοιχα προ-
γράμματα, να σχεδιάζουν παρεμβάσεις λαμβάνοντας
υπόψη τα συγκεκριμένα χαρακτηριστικά της ηλικιακής
ομάδας (παιδιού ή εφήβου) στην οποία απευθύνεται η
παρέμβαση και να γνωρίζουν τα κατάλληλα εργαλεία
αξιολόγησης αποτελεσματικότητας και αποδοτικότητας
των παρεμβάσεών τους.
Εκπόνηση μεταπτυχιακής διπλωματικής εργασίας
Η εκπόνηση μεταπτυχιακών διπλωματικών εργασιών
εστιάζει στην εφαρμογή των γνώσεων και δεξιοτήτων
που απέκτησαν οι φοιτητές στην επιστημονική μεθοδολογία και ερευνητική διαδικασία. Οι διπλωματικές εργα-
σίες περιλαμβάνουν την εκπόνηση μελετών κατάλληλων
κατά περίσταση, όπως περιγραφικές μελέτες, μελέτες
ασθενών-μαρτύρων, προοπτικές μελέτες, κλινικές μελέτες, συστηματικές ανασκοπήσεις και μετα-αναλύσεις.
2. Ειδίκευση: Εκπαίδευση  - Ψυχοκοινωνική Υγεία
και Ανάπτυξη Υπηρεσιών για Παιδιά και Εφήβους
(Education - Psychosocial Health and Development of
Services for Children and Adolescents)
Α’ Εξάμηνο - Περιγραφή μαθημάτων
Βασικές Αρχές Δημόσιας Υγείας Ι
Στο μάθημα αυτό προσεγγίζονται οι Βασικές Αρχές
Δημόσιας Υγείας σχετικά με τα παιδιά και τους εφήβους
κατά τον Παγκόσμιο Οργανισμό Υγείας, η υγεία του Ελληνικού Πληθυσμού, ο ρόλος της Πρόληψης και της
Αγωγής Υγείας, ειδικά θέματα Πρόληψης στην παιδική
ηλικία και εφηβεία, οι συμπεριφορές υψηλού κινδύνου,
οι συμπεριφορές εξάρτησης. Περιγράφεται και διδάσκεται ο τρόπος λειτουργίας των «φιλικών» για εφήβους/
νέους υπηρεσιών κατά τον Π.Ο.Υ. (youth friendly) και
τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμφωνα με το
εργαλείο CASEL ανεξαρτήτως ειδικότητος.
Ανάπτυξη και Συμπεριφορά Παιδιού και Εφήβου
Η ύλη του μαθήματος περιλαμβάνει την ανάπτυξη του
παιδιού και εφήβου, την ψυχολογική και εκπαιδευτική
της αξιολόγηση, τη φυσιολογική αύξηση, τις διατροφικές ανάγκες του παιδιού και εφήβου, την εικόνα του
σώματος κατά την εφηβεία, τις διαταραχές πρόσληψης
τροφής, διαταραχές αύξησης και ενήβωσης, την υπερβαρότητα και παχυσαρκία στην παιδική ηλικία και εφηβεία,
καθώς επίσης αναπτυξιακά θέματα που άπτονται της
ψυχοδερματολογίας, της γενετικής και επιγενετικής, τις
ιδιαιτερότητες παιδιών και εφήβων με καρκίνο, καθώς
επίσης την έννοια της μετάβασης (transition). Επίσης,
μελετώνται ζητήματα αναφορικά με ψυχοεκπαιδευτικές
παρεμβάσεις αντιμετώπισης δυσκολιών συμπεριφοράς
και ψυχοκοινωνικής προσαρμογής παιδιών και εφήβων
σε σχολικό και οικογενειακό πλαίσιο.
Βασικές Αρχές Επιδημιολογίας και Μεθοδολογίας της
Έρευνας
Στο μάθημα αυτό διερευνώνται ζητήματα μεθοδολογίας επιστημονικής έρευνας (ποσοτικές και ποιοτικές
μέθοδοι), διδάσκονται οι τύποι επιδημιολογικών μελετών, οι επιδημιολογικοί δείκτες και στατιστικά μέτρα, οι
βιβλιογραφικές βάσεις δεδομένων, οι περιγραφικές Επιδημιολογικές μελέτες, οι μελέτες ασθενών-μαρτύρων, οι
προοπτικές μελέτες, η έννοια των συστηματικών σφαλμάτων, οι γενικές αρχές σχεδιασμού κλινικών μελετών, οι
βασικοί τύποι στατιστικών αναλύσεων (απαραμετρικές
μέθοδοι, παραμετρικές μέθοδοι και πολυμεταβλητή ανάλυση), η κλινική επιδημιολογία, η συστηματική ανασκό-
πηση και η μετά-ανάλυση.
Παιδιά, Έφηβοι και ΜΜΕ - Διαδίκτυο
Στο μάθημα αυτό οι φοιτητές διδάσκονται την έννοια
του Ψηφιακού πολίτη κατά τη χρήση τεχνολογίας, το
Δημιουργικό Διαδίκτυο στην Εκπαίδευση και τον Πολιτισμό, τη διαδικτυακή εξάρτηση, τα κοινωνικά δίκτυα
στην παιδική ηλικία και την εφηβεία, τις διαδικτυακές
Συμπεριφορές Υψηλού Κινδύνου, νομικά ζητήματα σχετικά με διαδικτυακές συμπεριφορές υψηλού κινδύνου,
τη σχέση του Διαδικτύου με τη σεξουαλικότητα και την
εκπαίδευση γονέων για τις διαδικτυακές συμπεριφορές
υψηλού κινδύνου.
Β’ Εξάμηνο- Περιγραφή μαθημάτων
Βασικές Αρχές Δημόσιας Υγείας II
Η ύλη του μαθήματος περιλαμβάνει την εξέταση θεμάτων δημόσιας υγείας των παιδιών και εφήβων, το ρόλο
της Πρόληψης και της Αγωγής Υγείας, την επιδημία του
HIV σε παιδιά και εφήβους, την εφηβική εγκυμοσύνη και
τις επιλογές αντισύλληψης, τις νέες τάσεις στους εμβολιασμούς και τα σεξουαλικώς μεταδιδόμενα νοσήματα.
Διδάσκεται διαδραστικά (role plays, quiz, εξομοίωση
συνθηκών κ.τ.λ.) ο τρόπος λειτουργίας των «φιλικών»
για εφήβους/νέους υπηρεσιών κατά τον Π.Ο.Υ. (youth
friendly) και τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμ-
φωνα με το εργαλείο CASEL ανεξαρτήτως ειδικότητος.
Αναπτυξιολογία Παιδιού και Εφήβου
Το μάθημα εξετάζει τις βασικές αρχές αναπτυξιολογίας
και αναπτυξιακής ψυχολογίας τη φυσιολογική ψυχοσωΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
ματική ανάπτυξη, ενώ εστιάζει σε θέματα όπως η αξιολόγηση και αντιμετώπιση δυσκολιών μάθησης, η αξιο-
λόγηση των νοητικών λειτουργιών παιδιών και εφήβων,
η ψυχοκοινωνική προσαρμογή σε σχολικές μονάδες γενικής και ειδικής αγωγής. Παράλληλα μελετώνται, η ανα-
πτυξιακή καθυστέρηση, ειδικές μαθησιακές δυσκολίες,
καθυστέρηση λόγου, γλωσσικές διαταραχές, διαταραχές
συμπεριφοράς, αυτιστικού τύπου διαταραχές, διαταραχή
ελλειμματικής προσοχής - υπερκινητικότητας, νοητική
υστέρηση, το χαρισματικό παιδί και έφηβος, διαταραχές
κινητικών δεξιοτήτων, αναπτυξιακά προβλήματα πρόωρων παιδιών, αναπτυξιακά προβλήματα παιδιών και
εφήβων με χρόνια νοσήματα. Διερευνώνται ζητήματα
συμβουλευτικής και επαγγελματικού προσανατολισμού
σε ενταξιακά εκπαιδευτικά προγράμματα και πλαίσια.
Ψυχική Υγεία Παιδιού και Εφήβου
Το μάθημα προσεγγίζει τον ισχυρό αντίκτυπο του
Stress στην ανάπτυξη παιδιού και εφήβου, τη λειτουργία
του ανθρώπινου εγκεφάλου, τα συστήματα ανταμοιβής
του ανθρώπινου εγκεφάλου στην παιδική και εφηβική
ηλικία, τη διαμόρφωση ταυτότητας, την ανάπτυξη προσωπικότητας σε παιδιά και εφήβους, χαρακτηριολογικές
δυσκολίες σε παιδιά και εφήβους, διαταραχές άγχους,
καταθλιπτικό συναίσθημα και παιδική ηλικία/εφηβεία,
διαταραχές προσωπικότητας και εφηβεία, νευροαναπτυξιακές διαταραχές ψύχωση, διερεύνηση αυτοκατα-
στροφικής συμπεριφοράς, αυτοκτονικές και πάρα-αυτοκτονικές συμπεριφορές, βία και επιθετική συμπεριφορά,
διαχείριση της απώλειας - διαζύγιο γονέων, και την κρίση
σχέσεων. Μελετώνται επίσης, θέματα που αφορούν τη
σύνδεση σχολείου οικογένειας, όπως η συμβουλευτική
παιδιών και γονέων παιδιών, με ή χωρίς ειδικές ανάγκες,
η συμβουλευτική και διαλεκτική συμβουλευτική στο
σχολείο και την οικογένεια.
Κοινωνικές Επιστήμες και Υγεία
Η ύλη του μαθήματος περιλαμβάνει θέματα που αφορούν τις εφαρμογές της κοινωνικής και διαπολιτισμικής
ψυχολογίας στη σχολική κοινότητα. Πιο συγκεκριμένα,
μελετώνται οι έννοιες του κοινωνικοοικονομικού επιπέδου, τον αντίκτυπο της κρίσης στην υγεία των παιδιών
και των εφήβων, τα δικαιώματα του παιδιού και του εφήβου, τη δυναμική της οικογένειας, δεξιότητες ζωής, τον
ελεύθερο χρόνο, τον επαγγελματικό προσανατολισμό,
την κοινωνική - συναισθηματική μάθηση, νομικά και ηθικά διλήμματα, την παιδική και εφηβική παραβατικότητα,
μορφές κακοποίησης - παραμέλησης, τη σεξουαλική εκμετάλλευση, το trafficking και ειδικά θέματα προσφύγων,
μεταναστών και αστέγων.
Γ’ Εξάμηνο- Περιγραφή μαθημάτων
Εκπαιδευτική Ψυχολογία και Ψυχοκοινωνική Υγεία
Παιδιού και Εφήβου
Στο μάθημα αυτό οι φοιτητές εμβαθύνουν σε θέματα ψυχοκοινωνικής υγείας παιδιού και εφήβου, καθώς
επίσης την αλληλεπίδρασή τους με την Εκπαιδευτική
Ψυχολογία. Προσεγγίζονται ζητήματα που αφορούν
σε προβλήματα συμπεριφοράς και προσαρμογής στο
σχολικό πλαίσιο, σε γενικευμένες ή ειδικές μαθησιακές
δυσκολίες καθώς και σε θέματα σχετικά με την εκπαίδευση χαρισματικών παιδιών και εφήβων. Μελετάται η
παροχή σχολικών ψυχολογικών υπηρεσιών σε ελληνικό
και διεθνές επίπεδο με έμφαση στην πολυπολιτισμική
ψυχολογία.
Επικοινωνία και Ανάπτυξη Υπηρεσιών Πρόληψης και
Παρέμβασης για Παιδιά και Εφήβους σε εκπαιδευτικά
πλαίσια
Το μάθημα εστιάζει στην ανάπτυξη υπηρεσιών οι οποίες προσεγγίζουν επιστημονικά και ολιστικά το παιδί και
τον έφηβο και να προσφέρουν ουσιαστική υποστήριξη
στην περίοδο αυτή της ζωής τους. Στόχος είναι οι φοιτητές να πλαισιώνουν, οργανώνουν και συντονίζουν ψυ-
χολογικές και ψυχοθεραπευτικές παρεμβάσεις στο σχολικό πλαίσιο και στην ευρύτερη σχολική κοινότητα, με
έμφαση σε γνωσιακές συμπεριφοριστικές προσεγγίσεις.
Προσεγγίζονται σύγχρονες θεωρητικές προσεγγίσεις
που αφορούν στο σχεδιασμό, στην ανάπτυξη και στην
εφαρμογή προγραμμάτων πρόληψης και παρέμβασης
εντός της σχολικής κοινότητας.
Δίνεται έμφαση στις αποτελεσματικές δεξιότητες επικοινωνίας τόσο με το παιδί και τον έφηβο/η όσο και με
το οικογενειακό του περιβάλλον, που συχνά συμπάσχει,
προκειμένου να επιτυγχάνεται η καλύτερη δυνατή αντιμετώπιση του προβλήματος από τις υπηρεσίες. Τέλος,
επισημαίνονται τρόποι στήριξης των οικογενειών των
μαθητών με ειδικές εκπαιδευτικές ανάγκες (ειδικές μαθησιακές δυσκολίες, ΔΕΠ-Υ, κ.λπ.).
Πρακτική Άσκηση
Η υποχρεωτική Πρακτική Άσκηση αντιστοιχεί σε 20
πιστωτικές μονάδες ECTS, εκ των οποίων το 60% υλοποιείται σε Σ.Μ.Ε.Α.Ε. ή/και σε σχολικές μονάδες γενικής και
επαγγελματικής εκπαίδευσης, σε Δομές Υποδοχής και
Εκπαίδευσης Προσφύγων (Δ.Υ.Ε.Π.), σε διαπολιτισμικά
σχολεία, σε Κ.Ε.Δ.Α.Σ.Υ. (Κέντρα Διεπιστημονικής Αξιολόγησης, Συμβουλευτικής και Υποστήριξης), σε Ιατρο-
παιδαγωγικά Κέντρα υπηρεσιών του Υπουργείου Υγείας,
σε Συμβουλευτικούς Σταθμούς των Δήμων, σε Κέντρα
Κοινοτικής Ψυχικής Υγιεινής, σε σχολεία που λειτουργούν εντός δημόσιων νοσοκομείων, σε Ν.Π.Δ.Δ. ή Ν.Π.Ι.Δ.
εποπτευόμενα από το Υπουργείο Εργασίας, Κοινωνικής
Ασφάλισης και Κοινωνικής Αλληλεγγύης, τα οποία παρέχουν εκπαίδευση, κατάρτιση και συμβουλευτικές υπο-
στηρικτικές υπηρεσίες σε άτομα άνω των δεκαπέντε (15)
ετών με αναπηρίες, σε Σχολεία Δεύτερης Ευκαιρίας, με
την προϋπόθεση ότι στις παραπάνω δομές εργάζεται
Ψυχολόγος. Η πρακτική άσκηση, η πραγματοποίηση της
οποίας βεβαιώνεται από τον/την επόπτη/τρια καθηγητή/
τρια του Π.Μ.Σ. και από υπογεγραμμένο παρουσιολόγιο
από τον/την διευθυντή/ντρια της σχολικής μονάδας ή
τον/την προϊστάμενο/η του Κ.Ε.Σ.Υ. ή των άλλων φορέων
της παρούσης παραγράφου, περιλαμβάνει: αα) Παρατήρηση διαδικασιών αξιολόγησης, σχεδιασμού και εφαρ-
μογής ψυχοκοινωνικών και συμβουλευτικών παρεμβάσεων, καθώς και συμμετοχή σε σχετικές παρεμβάσεις με
την προϋπόθεση της σύμφωνης γνώμης των ψυχολόγων
των δομών που υλοποιείται η πρακτική άσκηση και με
ευθύνη του επόπτη καθηγητή. ββ) Εποπτεία επί της πρακτικής άσκησης, για την υποστήριξη των φοιτητών/τρι-
ών στην υλοποίηση των εργασιών τους στο πλαίσιο της
πρακτικής άσκησης, εξειδικευμένα σεμινάρια σε θέματα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
εφαρμοσμένης ψυχολογίας στη σχολική κοινότητα ή/και
μελέτες περίπτωσης, για την εκπαίδευση μαθητών με
αναπηρία ή/και ειδικές εκπαιδευτικές ανάγκες.
Στόχος με την ολοκλήρωση της πρακτικής άσκησης
είναι:
1. Σχεδιασμός μαθημάτων και εκπαιδευτικών παρεμβάσεων στο χώρο της Σχολικής Ψυχολογίας σε τυπικά
και μη τυπικά μαθησιακά περιβάλλοντα ώστε οι φοιτητές
να είναι σε θέση να αξιολογούν και αντιμετωπίζουν τις
δυσκολίες.
2. Ανάπτυξη γόνιμου διαλόγου σε συνέδρια, εξειδικευμένα σεμινάρια και εκπαιδευτικά πλαίσια σχετικά με
ζητήματα που άπτονται του τομέα της παιδαγωγικής και
εκπαίδευσης.
3. Εξοικείωση και η παρουσία σε δομές υποστήριξης
γονέων μαθητών με ειδικές μαθησιακές δυσκολίες.
4. Εξειδίκευση των επιστημόνων από διαφορετικούς
κλάδους τόσο από τις ανθρωπιστικές και κοινωνικές επιστήμες όσο και των επιστημών υγείας.
5. Εξοικείωση με την τροποποίηση του εκπαιδευτικού
αναλυτικού προγράμματος και την εξατομικευμένη διαχείριση εντός της σχολικής τάξης.
6. Η εφαρμογή θεωρητικών γνώσεων σε πρακτικό
επίπεδο, λαμβάνοντας υπόψη τα χαρακτηριστικά γνωρίσματα και τις ιδιαιτερότητες της παιδικής ηλικίας και
της εφηβείας.
7. Αποτελεσματικές δεξιότητες επικοινωνίας τόσο με
το παιδί και τον έφηβο/η όσο και με το οικογενειακό
του περιβάλλον, που συχνά συμπάσχει, προκειμένου
να επιτυγχάνεται η καλύτερη δυνατή αντιμετώπιση του
προβλήματος σε πνεύμα κατανόησης και συνεργασίας.
8. Συμβολή στην ενημέρωση και στήριξη της συγκεκριμένης ηλικιακής ομάδας και της οικογένειας με στόχο
την πρόληψη νοσογόνων καταστάσεων.
9. Αυτενέργεια και επίδειξη πρωτοτυπίας στην επίλυση
επιστημονικών προβλημάτων.
10. Συνεργασία σε διεπιστημονικές ομάδες και ανταλλαγή απόψεων και ιδεών για την βέλτιστη εφαρμογή της
υπάρχουσας γνώσης και την περαιτέρω προαγωγή της.
Επιπλέον επιτυγχάνονται και οι παρακάτω στόχοι του
ΠΜΣ:
1. Να έχουν εξειδίκευση στην προσαρμογή της ηλικιακής ομάδας παιδιών και εφήβων στο σχολικό πλαίσιο.
2. Να αναπτύσσουν τεχνικές κοινωνικής - συναισθηματικής ενδυνάμωσης (social-emotional empowerment)
και δεξιοτήτων ζωής (life skills) που ενδυναμώνουν και
βοηθούν στην κατάκτηση ανθεκτικότητας (resilience).
3. Να προσεγγίζουν επιστημονικά και ολιστικά το παιδί, τον/την έφηβο/η και την οικογένεια και να προσφέ-
ρουν ουσιαστική στήριξη στις περιόδους αυτές της ζωής.
4. Να πλαισιώνουν, οργανώνουν και να συντονίζουν
υπηρεσίες αναπτυξιακής και εφηβικής υγείας σύμφωνα
με τον τρόπο λειτουργίας των «φιλικών» για εφήβους/
νέους υπηρεσιών κατά τον Π.Ο.Υ. (youth friendly) και
τα πρωτόκολλα Κοινωνικής και Συναισθηματικής Ενδυνάμωσης (ΚΣΕ)/Δεξιοτήτων Ζωής (ΔΖ) σύμφωνα με το
εργαλείο CASEL ανεξαρτήτως ειδικότητος, σύμφωνα με
όσα έχουν διδαχθεί στη θεωρητική τους εκπαίδευση.
5. Να αξιολογούν το επίπεδο και την ποιότητα των παρεχόμενων υπηρεσιών προς τα παιδιά και τους εφήβους
στο πλαίσιο ομάδων-δομών.
6. Να κατέχουν αποτελεσματικές δεξιότητες επικοινωνίας με το παιδί, τον/την έφηβο/η, όσο και με το οικο-
γενειακό περιβάλλον, προκειμένου να επιτυγχάνεται η
καλύτερη δυνατή αντιμετώπιση των θεμάτων σε πνεύμα
κατανόησης και συνεργασίας.
7. Να αντιμετωπίζουν επιτυχώς τις ιδιαίτερες επαγγελματικές δυσκολίες, τις απογοητεύσεις και το ψυχικό
φορτίο που συνεπάγεται το λειτούργημά τους.
8. Να αναζητούν διαρκώς νέους τρόπους βελτίωσης
των υπηρεσιών που προσφέρουν σε επιστημονικό επίπεδο.
9. Να συμβάλλουν στην ενημέρωση και στήριξη των
συγκεκριμένων ηλικιακών ομάδων και της οικογένειας
με στόχο την πρόληψη νοσογόνων καταστάσεων.
10. Να αυτενεργούν και να επιδεικνύουν πρωτοτυπία
στην επίλυση επιστημονικών προβλημάτων.
11. Να συνεργάζονται σε διεπιστημονικές ομάδες και
να ανταλλάσσουν απόψεις και ιδέες για την παραγωγή
νέας γνώσης.
12. Να σχεδιάζουν προγράμματα παρέμβασης λαμβάνοντας υπόψη τα συγκεκριμένα χαρακτηριστικά των
ηλικιακών ομάδων.
13. Να δρουν αυτόνομα σε επαγγελματικό επίπεδο.
14. Να διαθέτουν γνώσεις και ικανότητες στην επιστημονική έρευνα που επιτρέπουν τόσο την παραγωγή επι-
στημονικού έργου, όσο και την κριτική αποτίμηση της ποιότητας του και την αξιοποίηση των αποτελεσμάτων του.
Στο πλαίσιο της πρακτικής κλινικής άσκησης αξιοποιείται πρότυπη Δομή Εφηβικής Υγείας/Ιατρικής
(ΔΟΜ.Ε.Υ.Ι.), «φιλική» για εφήβους/νέους σύμφωνα με
τις κατευθυντήριες οδηγίες του Παγκόσμιου Οργανισμού
Υγείας (Π.Ο.Υ.) όπου θα εφαρμόζονται τα πρωτόκολλα
Κοινωνικής και Συναισθηματικής Ενδυνάμωσης (ΚΣΕ)/
Δεξιοτήτων Ζωής (ΔΖ) σύμφωνα με το εργαλείο CASEL
ανεξαρτήτως ειδικότητος.
Δ’ Εξάμηνο- Περιγραφή μαθημάτων
Στρατηγικές Ανάπτυξης της Υγείας του Παιδιού και του
Εφήβου - Παρεμβάσεις/Έρευνα
Το μάθημα αυτό επικεντρώνεται στις στρατηγικές
Ανάπτυξης Παρεμβάσεων και Έρευνας για την παιδική
και εφηβική ηλικία. Στόχος είναι οι φοιτητές να πλαισιώνουν, οργανώνουν και συντονίζουν αντίστοιχα προ-
γράμματα, να σχεδιάζουν παρεμβάσεις λαμβάνοντας
υπόψη τα συγκεκριμένα χαρακτηριστικά της ηλικιακής
ομάδας (παιδιού ή εφήβου) στην οποία απευθύνεται η
παρέμβαση και να γνωρίζουν τα κατάλληλα εργαλεία
αξιολόγησης αποτελεσματικότητας και αποδοτικότητας
των παρεμβάσεών τους.
Εκπόνηση μεταπτυχιακής διπλωματικής εργασίας
Η εκπόνηση μεταπτυχιακών διπλωματικών εργασιών
εστιάζει στην εφαρμογή των γνώσεων και δεξιοτήτων
που απέκτησαν οι φοιτητές στην επιστημονική μεθοδολογία και ερευνητική διαδικασία. Οι διπλωματικές εργα-
σίες περιλαμβάνουν την εκπόνηση μελετών κατάλληλων
κατά περίσταση, όπως περιγραφικές μελέτες, μελέτες
ασθενών-μαρτύρων, προοπτικές μελέτες, κλινικές μελέτες, συστηματικές ανασκοπήσεις και μετα-αναλύσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
8.1 Το εκπαιδευτικό έργο κάθε ακαδημαϊκού έτους
διαρθρώνεται σε δύο (2) εξάμηνα σπουδών, το χειμερινό και το εαρινό, έκαστο εκ των οποίων περιλαμβάνει
τουλάχιστον δεκατρείς (13) εβδομάδες διδασκαλίας και
τρεις (3) εβδομάδες εξετάσεων. Τα μαθήματα του χειμερινού και εαρινού εξαμήνου εξετάζονται επαναληπτικώς
κατά την περίοδο του Σεπτεμβρίου.
8.2 Η παρακολούθηση των μαθημάτων/εργαστηρίων
κ.λπ. είναι υποχρεωτική.
8.3 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
ΠΜΣ.
8.4 Σε περίπτωση που το ποσοστό απουσιών φοιτητή
ξεπερνά το 20% ανά μάθημα/ή στο σύνολο των μαθημάτων, τίθεται θέμα διαγραφής του φοιτητή. Το εν λόγω
θέμα εξετάζεται από τη ΣΕ, η οποία γνωμοδοτεί σχετικά
στη Συνέλευση της Ιατρικής Σχολής.
8.5 Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του ΠΜΣ πραγματοποιείται
στα μέσα κάθε τριμήνου (Πρόοδος) και στο τέλος κάθε
εξαμήνου με γραπτές ή προφορικές εξετάσεις ή/και με
εκπόνηση εργασιών καθ’ όλη τη διάρκεια του εξαμήνου.
Ο τρόπος αξιολόγησης ορίζεται από τον διδάσκοντα του
κάθε μαθήματος. Η βαθμολόγηση γίνεται στην κλίμακα
1-10. Η βαθμολογία των μαθημάτων κατατίθεται στη
Γραμματεία του ΠΜΣ εντός είκοσι (20) ημερών από τη
λήξη της εξεταστικής περιόδου.
Ως βάση επιτυχίας ορίζεται ο βαθμός πέντε (5). Σε
περίπτωση αποτυχίας στις εξετάσεις, ο μεταπτυχιακός
φοιτητής έχει το δικαίωμα να συμμετάσχει στην επαναληπτική εξεταστική του Σεπτεμβρίου.
Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των προσφερόμενων μαθημάτων του ΠΜΣ
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS για
την Ειδίκευση: «Αναπτυξιακή και Εφηβική Ιατρική και
Ανάπτυξη Υπηρεσιών Υγείας για Παιδιά και Εφήβους»
(Developmental Adolescent Medicine and Development
of Health Services for children and adolescents) ή εκατόν είκοσι (120) ECTS για την Ειδίκευση: «Εκπαίδευση -
Ψυχοκοινωνική Υγεία και Ανάπτυξη Υπηρεσιών για Παιδιά και Εφήβους» (Education - Psychosocial Health and
Development of Services for Children and Adolescents).
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να
έχει ερευνητικό χαρακτήρα και να αφορά είτε πρωτότυπες περιγραφικές μελέτες, μελέτες ασθενών-μαρτύ-
ρων, προοπτικές μελέτες, κλινικές μελέτες, συστηματικές ανασκοπήσεις και μετα-αναλύσεις προηγούμενων
μελετών, εφόσον δεν υπάρχει αντίστοιχή της στη διεθνή
βιβλιογραφία.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η ΣΕ ορίζει τον/
την επιβλέποντα/ουσα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο/η επιβλέπων/ουσα.
Η γλώσσα συγγραφής της μεταπτυχιακής διπλωματικής
εργασίας μπορεί να είναι η αγγλική ή η ελληνική, με ελληνική και αγγλική περίληψη και στις δύο περιπτώσεις
και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
αν το Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
9.9 Η Διπλωματική εργασία πρέπει να έχει έκταση κατ’
ελάχιστο τρείς χιλιάδες (3.000) λέξεις και κατά μέγιστο
δέκα χιλιάδες (10.000) λέξεις, εξαιρουμένων των βιβλιογραφικών αναφορών.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
10.1 Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτη-
τές του Α’ κύκλου σπουδών, έως και τη λήξη τυχόν χορηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
γηθείσας παράτασης φοίτησης, πλην του δικαιώματος
παροχής δωρεάν διδακτικών συγγραμμάτων.
10.2 Το Ίδρυμα υποχρεούται να εξασφαλίσει στους
φοιτητές με αναπηρία ή/και ειδικές ανάγκες προσβασιμότητα στα προτεινόμενα συγγράμματα και τη διδα-
σκαλία(https://access.uoa.gr/). Η Μονάδα Προσβασιμότητας του ΕΚΠΑ ιδρύθηκε και λειτουργεί με την από
23 Φεβρουαρίου 2006 απόφαση της Πανεπιστημιακής
Συγκλήτου και την από 22 Μαρτίου 2006 απόφαση του
Πρυτανικού Συμβουλίου. Έργο της είναι η εξασφάλιση
στην πράξη της ισότιμης πρόσβασης στις ακαδημαϊκές
σπουδές των φοιτητών με διαφορετικές ικανότητες και
απαιτήσεις, μέσω της παροχής προσαρμογών στο περιβάλλον, Υποστηρικτικών Τεχνολογιών Πληροφορικής
και Υπηρεσιών Πρόσβασης.
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί φοιτητές είναι υποχρεωμένοι:
- Να παρακολουθούν επιτυχώς τα ενταγμένα στο Πρόγραμμα μεταπτυχιακά μαθήματα. Ένας μεταπτυχιακός
φοιτητής (ΜΦ) θεωρείται ότι έχει παρακολουθήσει μόνο
εάν συμπληρώσει το 80% των ωρών του μαθήματος (Παραδόσεις και Ασκήσεις) του ισχύοντος προγράμματος
σπουδών.
- Να εφοδιάζονται εγκαίρως με το απαραίτητο επιστημονικό υλικό που καλύπτει τη διδακτέα ύλη.
- Να υποβάλλουν μέσα στις προβλεπόμενες προθεσμίες τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις.
- Να συμμετέχουν και να παρακολουθούν σεμινάρια
ερευνητικών ομάδων, συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες
με γνωστικό αντικείμενο συναφές με αυτό του ΠΜΣ, διαλέξεις ή άλλες επιστημονικές εκδηλώσεις του ΠΜΣ κ.ά.
10.5 Η Συνέλευση της Ιατρικής Σχολής του ΕΚΠΑ, μετά
την εισήγηση της ΣΕ, δύναται να αποφασίσει τη διαγραφή μεταπτυχιακών φοιτητών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων τρεις (3) φορές και δεν έχουν ολοκληρώσει επιτυχώς
το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
-υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από
τους μεταπτυχιακούς φοιτητές (βλ. άρθρο 16). Τα αποτελέσματα της αξιολόγησης των φοιτητών όσον αφορά
το σύνολο του Μεταπτυχιακού Προγράμματος και των
δραστηριοτήτων του θα αναρτώνται στην ιστοσελίδα
του προγράμματος. Τα αποτελέσματα της αξιολόγησης
του κάθε διδάσκοντα θα του κοινοποιούνται.
10.8 Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος.
10.9 Για τη συμμετοχή τους στο ΠΜΣ «Στρατηγικές
Αναπτυξιακής και Εφηβικής Υγείας» οι μεταπτυχιακοί
φοιτητές καταβάλλουν τέλη φοίτησης που ανέρχονται
στο ποσό των χιλίων (1000) ευρώ ανά εξάμηνο. Η καταβολή του τέλους γίνεται στην αρχή κάθε εξαμήνου. Σε
περίπτωση διακοπής σπουδών του ΜΦ, δεν προβλέπεται
επιστροφή των καταβληθέντων διδάκτρων για τα προηγούμενα εξάμηνα ή του τρέχοντος εξαμήνου κατά το
οποίο έλαβε χώρα η διακοπή.
10.10 Οι μεταπτυχιακοί φοιτητές δικαιούνται όλες τις
παροχές των προπτυχιακών Φοιτητών όπως αυτές καθορίζονται σύμφωνα με τις ισχύουσες διατάξεις (κάρτα
σίτισης, ακαδημαϊκή ταυτότητα-πάσο, μειωμένα έξοδα
συμμετοχής σε ορισμένες πολιτιστικές και ψυχαγωγικές
εκδηλώσεις, κ.λπ.).
10.11 Οι μεταπτυχιακοί φοιτητές μπορούν να καλύπτονται οικονομικά από χρηματοδοτούμενα προγράμματα
έρευνας στα οποία συμμετέχουν. Το ΠΜΣ ενθαρρύνει
τους Μεταπτυχιακούς Φοιτητές που δεν εντάσσονται
στις παραπάνω κατηγορίες, να επιτύχουν εξωτερική χρηματοδότηση των σπουδών τους από διάφορα Ιδρύματα
και Ινστιτούτα.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ.. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΠΜΣ
12.1 Για την εύρυθμη λειτουργία του ΠΜΣ θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Ιατρικής Σχολής του ΕΚΠΑ.
12.2 Η διοικητική και γραμματειακή υποστήριξη του
ΠΜΣ γίνεται από τη Γραμματεία της Ιατρικής Σχολής του
ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
12.4 Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου και
των λοιπών δραστηριοτήτων του Π.Μ.Σ., ο οποίος κατατίθεται στην Ιατρική Σχολή του ΕΚΠΑ. Ο εν λόγω απολο-
γισμός αποστέλλεται στα αρμόδια όργανα σύμφωνα με
την ισχύουσα νομοθεσία.
12.5 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
12.6 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.7 Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 13
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ ΠΜΣ
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) της
Ιατρικής Σχολής ή άλλων Τμημάτων του ΕΚΠΑ ή άλλου
Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’  258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής του ΕΚΠΑ, κατόπιν εισήγησης της Συντονιστικής
Επιτροπής του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 14
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο δεκαδικών ψηφίων, κατά την ακόλουθη κλίμακα: Άριστα (8,5
έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στις «Στρατηγικές Αναπτυξιακής
και Εφηβικής Υγείας».
Άρθρο 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της Συνέλευσης της Ιατρικής Σχολής του ΕΚΠΑ
και σε χώρο της Σχολής, παρουσία του/ης Διευθυντή/
ντριας του Π.Μ.Σ., του Προέδρου της Ιατρικής Σχολής/
του Κοσμήτορα της Σχολής Επιστημών Υγείας ή του/της
Αναπληρωτή/τριας του/της και, κατά τις δυνατότητες,
ενδεχομένως εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής του ΕΚΠΑ εξαίρεση από την υποχρέωση καθομολόγησης. Η εξαίρεση από την υποχρέωση
καθομολόγησης εγκρίνεται από τον Πρόεδρο της Ιατρικής Σχολής και τον Αντιπρύτανη Ακαδημαϊκών, Διεθνών
Σχέσεων και Εξωστρέφειας.
Άρθρο 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης του Τμήματος που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2498/26.04.2024
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2027-2028 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι φοιτητές ολοκληρώνουν τις
σπουδές τους σύμφωνα με τον Κανονισμό που ίσχυε
κατά το έτος εισαγωγής τους στο πρόγραμμα.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Απριλίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240202498.pdf | Tokens: 69505]